Tolong jelaskan mengenai Reaksi dari Kritikan terhadap respons kerajaan terhadap banjir Malaysia 2021–2022 dalam bahasa melayu

Persepsi masyarakat terhadap pengurusan oleh kerajaan juga dilihat negatif dengan muncul tagar-tagar antikerajaan di media sosial. Slogan "rakyat jaga rakyat" yang pada awalnya terbit dalam peningkatan kemarahan terhadap pengurusan kerajaan terhadap pandemik COVID-19 negara juga kembali menular. Kemarahan antikerajaan juga menghambat usaha-usaha kerajaan seperti pemboikotan tabung bantuan banjir kerajaan oleh kerana kebimbangan eksploitasi wang bantuan demi kepentingan politik peribadi, dan sebaliknya berpaling tadah kepada pihak-pihak NGO yang dilihat lebih telus dalam memberikan bantuan.

Dengan persepsi negatif terhadap kerajaan yang memuncak, para penganalisis politik menjangka bahawa penerusan persepsi ini akan menjadi faktor utama penentu undian rakyat pilihan raya umum Malaysia ke-15. Di samping itu, para peguam pendukung alam sekitar pula ingin menyaman kerajaan Selangor atas persepsi pengabaian terhadap alam sekitar serta pembangunan melampau.